  R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 120/12077/20.08.2024

R E F E R A T   D E   A P R O B A R E
privind aprobarea criteriilor pentru stabilirea ordinii de prioritate în soluţionarea cererilor de locuinţe şi în repartizarea locuinţelor 
pentru tineri, destinate închirierii, în municipiul Brad


În conformitate cu prevederile art.14 alin. 8 lit. d) din H.G. nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998: „criteriile pentru stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii, se adoptă sub formă de propuneri care se transmit spre avizare Ministerului Dezvoltării, Lucrărilor Publice şi Administraţiei însoţite de o copie a actului prin care au fost adoptate. Forma finală a criteriilor se adoptă după primirea avizului favorabil al Ministerului Dezvoltării, Lucrărilor Publice şi Administraţiei şi efectuarea eventualelor modificări şi completări solicitate prin avizul respectiv”.
Prin Hotărârea Consiliului Local nr. 110/2024 au fost aprobate criteriile propuse pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în municipiul Brad, hotărâre transmisă spre avizare Ministerului Dezvoltării Lucrărilor Publice şi Administrației.
[bookmark: _Hlk175144307]Prin adresa nr. 157714/05.08.2024, înregistrată la Primăria Municipiului Brad sub nr. 40778/19.08.2024, Ministerului Dezvoltării Lucrărilor Publice şi Administrației a transmis Avizul favorabil a criteriilor propuse pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în municipiul Brad.
	În contextul celor de mai sus am inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile art. 8 alin. (3) din Legea nr. 152/1998 privind înfiinţarea Agenţiei Naţionale pentru Locuinţe, republicată cu modificările și completările ulterioare, ale art. 14 alin. (7) și alin. (8) din Hotărârea de Guvern nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările și completările ulterioare, ale art. 129 alin. (1), alin. (2) lit. d), alin. (7) lit. q),  din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

